སྐབས་བབས་ཀྱི་བརྗོད་བྱའི་དོན་དང་བསྟུན་ནས་དུས་གསུམ་གྱི་ཚིག་གྲོགས་ཞུགས་མི་རིགས་ལ་གཟུགས་འགྱུར་གྱི་རིགས་སོགས་མེད་པར་གཏན་འཇགས་ཀྱི་རང་བཞིན་ལྡན་ནོ།།དཔེར་ན།ང་ཚོས་ངེས་པར་དུའཆད་རྩོད་རྩོམ་གསུམ་ལ་སྦྱོངས་དགོས།ཞེས་པའི་འཆད་རྩོད་རྩོམ་གསུམ་དེ་སྦྱང་རྒྱུ་དང་།སྦྱངས་ཟིན་དང་།སྦྱོང་བཞིན་པ་དང་།སྦྱོངས་ཤིག་སོགས་ཀྱི་དུས་ཀྱི་འགྱུར་བ་དང་བསྟུན་ནས་བཤད་རྩོད་བརྩམས་སོགས་ཀྱི་འགྱུར་བ་མི་འགྲོ་བའི་རང་བཞིན་ལྡན་ཡོད་པ་རེད།གཞན།དཔེར་ན།རྩོམ་ཕུལ་བྱུང་ཞིག་བྲིས་ལྟ་བུ་ཡི་རྩོམ་ཞེས་པ་བྲིས་ཟིན་རྗེས་བརྩམས་དང་།འབྲི་བཞིན་པའི་དུས་སུ་རྩོམ།བྲི་རྒྱུ་ཡིན་ན་བརྩམ་སོགས་ཀྱི་དུས་ཀྱི་འགྱུར་བ་མེད་ལ་དུས་གསུམ་གྱི་ཚིག་གྲོགས་ཀྱང་སྦྱོར་སྲོལ་མེད་པ་ཡིན་གྱི་གཏན་འཇགས་ཀྱི་རང་བཞིན་ལྡན་པ་ལྟ་བུའོ།།